গৌরীপ্রসন্ন মজুমদার
গৌরীপ্রসন্ন মজুমদার (৫ ডিসেম্বর ১৯২৫ -২০ অগাস্ট ১৯৮৬) বাংলা আধুনিক ও চলচ্চিত্র সংগীতের বিশিষ্ট গীতিকার ও সুরকার। বিংশ শতাব্দীর দ্বিতীয়ার্ধ জুড়ে বাংলা ছায়াছবি ও আধুনিক গানের জগতকে যাঁরা প্রেমাবেগ-ঊষ্ণ রেখেছিলেন তিনি তাঁদের একজন। গীত রচনায় তার বৈশিষ্ট্য শব্দচয়নে। মান্না দের গাওয়া তার লেখা ‘কফি হাউসের সেই আড্ডাটা আজ আর নেই' ২০০৪ সালে বিবিসির জরিপে সর্বকালের সর্বশ্রেষ্ঠ ২০টি বাংলা গানে ঠাঁই পেয়েছে।